Bratislavský magistrát pod vedením Matúša Valla sa obáva, že plánovanú rekonštrukciu dúbravčiansko-karlovoveskej električkovej trate budú musieť posunúť. S modernizáciou trate sa pritom malo začať už toto leto. Bývalé vedenie mesta podľa Úradu pre verejné obstarávanie (ÚVO) pochybilo pri vyhodnocovaní súťaže.
Ide o jednu z hlavných električkových tratí v meste, ďalšie sú ružinovská, račianska a vajnorská; piata naprieč Petržalkou má ešte vzniknúť. Obnova trate do Karlovej Vsi a Dúbravky má byť zároveň jedným z najdrahších projektov tohto roka – v rozpočte na to vyčlenili 56,5 milióna eur. Veľkú časť modernizácie majú zaplatiť eurofondy.
"Bývalé vedenie mesta, keď vyhodnocovalo súťaž, vylúčilo jeden z návrhov zo súťaženia. Teraz máme od Úradu pre verejné obstarávanie príkaz, že musíme opätovne otvárať obálky," povedal na stretnutí s obyvateľmi Dúbravky primátor Matúš Vallo.
ÚVO podľa Valla upozornil magistrát na to, že Nesrovnalovo vedenie pochybilo a uchádzača vyradiť nemalo. "Ak vyradený uchádzač ponúkol najnižšiu cenu, celá rekonštrukcia sa posunie," povedal Vallo s tým, že bližšie informácie bude mať v nasledujúcich týždňoch.
Podľa informácií Denníka N má byť vyradeným uchádzačom spoločnosť